आज छाए रहेंगे बादल, हो सकती है बूंदाबादी
लुधियाना| मौसम में फिर बदलाव देखने को मिल रहा है। रविवार देर शाम से ही तापमान में गिरावट दर्ज की गई। न्यूनतम तापमान आठ डिग्री के आसपास रहा। वहीं, सोमवार को दिन का तापमान 25 डिग्री के आसपास रहा। मौसम विज्ञान महकमे के अनुसार वेस्टर्न डिस्टरबेंस फिर से अपना असर दिखाने को तैयार हो गया है। सात मार्च को पूरी तरह से हिमालय रीजन में इसका असर देखने को मिलेगा। इसी कारण मैदानी इलाकों में दिन के समय आसमान में बादल छाए रहेंगे और बीच-बीच में कहीं-कहीं बूंदाबांदी भी हो सकती है। अगर मौसम महकमे की बात करें तो चेतावनी दी गई है कि मंगलवार और बुधवार को दिन में बादल छाए रहेंगे और हलकी बरसात भी हो सकती है। इसके अलावा मंगलवार के बाद अगले चार दिन भी बरसात वाले बताए गए हैं।
hin_Deva hin_Deva